Lav et referat af nedenstående tekst:

Tekst:
Fredag aften modtog Nordjyllands Politi en anmeldelse om, at en person var forsvundet fra et skib ved Skagen. Det var et russisk skib, der pludselig manglede sin maskinmester ombord. En 55-årig russisk mand. Besætningen havde selv forsøgt at finde den 55-årige. Det lykkedes dem ikke, og derfor alarmerede de politiet. Intens eftersøgning Da politiet ankom til båden, begyndte en intens eftersøgning af manden. Han var ikke til at finde, og derfor blev Redningsstation Skagen, redningshelikoptere fra både Danmark og Sverige samt flere civile fartøjer sat på sagen. Efter to timers søgen i havet blev manden fundet druknet. Manden blev bjærget og en redningshelikopter fløj efterfølgende manden   til Aalborg Universitetshospital. Han blev erklæret død ved ankomst. Ifølge Nordjyllands Politi er det uvist, hvorfor manden er druknet. - Det tyder på, at han er faldet over bord ved et uheld eller af egen drift, fortæller Thomas Ottesen, der er vagtchef ved Nordjyllands Politi. Nordjyllands Politi har foretaget alle undersøgelser på båden, besætningen er afhørt, og skibet er igen sejlet fra Skagen.

Referat:
En 55-årig russisk mand blev erklæret død efter at være fundet druknet i havet.